**Tiszakécske Város Önkormányzata Képviselő-testületének**

**25/2021. (XII.16.) önkormányzati rendelete**

**a Tiszakécskei Polgármesteri Hivatal köztisztviselőinek 2022. évi illetménykiegészítéséről**

Tiszakécske Város Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 234. § (3) és (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, Tiszakécske Város Önkormányzata Képviselő-testületének a Tiszakécske Város Önkormányzata Képviselő-testületének Szervezeti és Működési Szabályzatáról szóló 23/2019. (XI.01.) önkormányzati rendelet 4. melléklet 1.1.21. pontjában biztosított véleményezési jogkörében eljáró Pénzügyi, Vagyonhasznosító és Településfejlesztési Bizottság véleményének kikérésével a következőket rendeli el:

**1. §**

E rendelet személyi hatálya a Tiszakécskei Polgármesteri Hivatalban foglalkoztatott köztisztviselőkre terjed ki.

**2. §**

(1) Valamennyi felsőfokú iskolai végzettségű köztisztviselő illetménykiegészítésre jogosult, amelynek mértéke a köztisztviselő alapilletményének 30 %-a.

(2) Valamennyi érettségi végzettségű köztisztviselő illetménykiegészítésre jogosult, amelynek mértéke a köztisztviselő alapilletményének 20 %-a.

**3. §**

Ez a rendelet 2022. január 1-jén lép hatályba, és 2022. december 31-én hatályát veszti.

Tiszakécske, 2021. december 16.

***Tóth János Gombosné dr. Lipka Klaudia***

polgármester jegyző

**ZÁRADÉK:**

**A rendelet kihirdetése a mai napon a Polgármesteri Hivatal hirdetőtábláján való kifüggesztéssel megtörtént.**

**Tiszakécske, 2021. december 16.**

**Gombosné dr. Lipka Klaudia**

**jegyző**